Мы махуэхэм
ФокIадэм и 20, гъубж
Адыгэхэм (шэрджэс- хэм) я дунейпсо махуэщ
Осетие Ипщэм щагъэлъапIэ я къэралыгъуэр щагъэува махуэшхуэр. 1990 гъэм фокIадэм и 20-м Осетие Ипщэм и лъэпкъ суверенитетым теухуа декларацэр къащтащ.
Иорданием парламент хэхыныгъэхэр щокIуэкI.
1862 гъэм Санкт-Петербург къэрал консерваторэр къызэIуахащ. Ар Урысейм и япэ музыкэ еджапIэ нэхъыщхьэщ.
1918 гъэм Красноводск къалэм инджылыз интервентхэм щаукIащ Кавказ ЩIыбым совет властыр щыгъэувыным и унафэр зыIэщIэлъа, Баку щыщ комиссар 26-рэ.
1936 гъэм Бахъсэн ГЭС-р лажьэу яутIыпщащ.
1990 гъэм Украинэм и къэрал суверенитетым теухуа декларацэр къащтащ.
1999 гъэм Мэлбахъуэ Тимборэ дунейм ехыжащ.
1999 гъэм Горбачёвэ Раисэ дунейм ехыжащ.
2002 гъэм Кармадон аузым мыл уэсукхъуэ къыщехащ. Абы щыгъуэ хэкIуэдахэм ящыщщ режиссёр Бодров Сергейрэ «Связной» фильмыр тезыхыу абы щIыгъуахэмрэ.
Урысей император Павел Езанэр къызэралъхурэ илъэс 262-рэ ирокъу.
Совет къэрал лэжьакIуэ, политик, Социалист Лэ-жьыгъэм и ЛIыхъужь Ахъмэт Мусэбий къызэралъхурэ илъэс 94-рэ ирокъу.
Адыгэ Республикэм и цIыхубэ тхакIуэ, АР-м и Къэрал саугъэтым и лауреат, УФ-м щэнхабзэмкIэ щIыхь зиIэ и лэжьакIуэ.
ХьэдэгъэлI Аскэр къызэралъхурэ илъэс 94-рэ ирокъу.
Италием щыщ киноактрисэ цIэрыIуэ Лорен Софи и ныбжьыр илъэс 82-рэ ирокъу.
Химие щIэныгъэхэм я доктор, КъБКъУ-м и профессор, жылагъуэ лэжьакIуэ Шурдым Барэсбий и ныбжьыр илъэс 79-рэ ирокъу.
КъШР-м и цIыхубэ усакIуэ Нэхущ Мухьэмэд къызэралъхурэ илъэс 72-рэ ирокъу.
Урысей уэрэджыIакIуэ цIэрыIуэ, Къэбэрдей-Балъкъэрым къыщалъхуа Лель Катя (и цIэ-унэцIэ дыдэр Чуприна Екатеринэщ) и ныбжьыр илъэс 42-рэ ирокъу.
БэнэкIэ хуитымкIэ дуней псом щэнейрэ щытекIуа, Олимп Джэгухэм жэз медаль къыщызыхьа Махуэ Билал и ныбжьыр илъэс 29-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 23 — 26-рэ, жэщым градус 15 — 18 щыхъунущ.
ФокIадэм и 21, бэрэжьей
Мамырыгъэм и дуней-псо махуэщ
Армение Республикэм и щхьэхуитыныгъэм и махуэщ. 1991 гъэм фокIадэм и 21-м Армением референдум щекIуэкIащ ар СССР-м къэрал щхьэхуэу къыхэкIыным теухуауэ. Абы хэтахэм я процент 99-м щIигъур апхуэдэ жэрдэмым арэзы техъуауэ щытащ.
1827 гъэм генерал Ермолов А. П. и къулыкъум IуагъэкIри, Кавказым ирашыжащ.
1942 гъэм Бахъсэн партизан гупыр Каменномост щыIэ нэмыцэ гарнизоным жэщым теуащ, абы хэщIыныгъэшхуи иритащ.
Актёр цIэрыIуэу щыта, СССР-м и цIыхубэ артист Гердт Зиновий къызэралъхурэ илъэси 100 ирокъу.
Географие щIэныгъэхэм я доктор, КъБКъУ-м и профессор, ЩIДАА-м и академик Борей Рауф и ныбжьыр илъэс 83-рэ ирокъу.
Уысей къэрал лэжьакIуэ, политик, Москва къалэм и Iэтащхьэу щыта Лужков Юрий и ныбжьыр илъэс 80 ирокъу.
КъэфакIуэ, КъБР-м щIыхь зиIэ и артисткэ Мысачэ Валентинэ къыщалъхуа махуэщ.
Социологие щIэныгъэхэм я доктор АКъУ-м и профессор Нэпсо Марианнэ къыщалъхуа махуэщ.
Химие щIэныгъэхэм я доктор, КъБКъУ-м и профессор Бей Iэуес и ныбжьыр илъэс 61-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 21 — 25-рэ, жэщым градус 13 — 15 щыхъунущ.
Зыгъэхьэзырар
ЖьэкIэмыхъу Маринэщ
